jkorsvik/nowiki_second_scrape_merged huggingface dataset:
Trechoblemus

Trechoblemus  er en slekt av billene i delgruppen (underfamilien) skyggeløpere (Trechinae) i familiegruppen løpebiller. 
En art, Trechoblemus micros, er registret fra Europa, den finnes også i Norge. 


== Systematisk inndeling ==
Systematikken følger Carabidae of the World

ordenen biller, Coleoptera Linnaeus, 1758
underordenen Adephaga Schellenberg, 1806
overfamilien løpebiller og vannkalver, Caraboidea Latreille, 1802
familien   løpebiller, Carabidae Latreille, 1802
underfamilie skyggeløpere Trechinae Bonelli, 1810
stammen Trechini Bonelli, 1810
delgruppe Trechina Bonelli, 1810
slekten Trechoblemus Ganglbauer, 1892
Trechoblemus lindrothi Sueasom, 1957
Trechoblemus microphthalmus Ueno, 1955
Trechoblemus micros (Herbst, 1784) [syn. Trechus  micros]
Trechoblemus postilenatus Bates, 1873
Trechoblemus valentinei Suenson, 1957


== Referanser ==


== Eksterne lenker ==
(en) Trechoblemus i Encyclopedia of Life 
(en) Trechoblemus i Global Biodiversity Information Facility 
(no) Trechoblemus hos Artsdatabanken 
(sv) Trechoblemus hos Dyntaxa 
(en) Trechoblemus hos Fauna Europaea 
(en) Trechoblemus hos ITIS 
(en) Trechoblemus hos NCBI 
(en) Kategori:Trechoblemus – bilder, video eller lyd på Wikimedia Commons 
Trechoblemus – detaljert informasjon på Wikispecies 
Trechoblemus – Database Carabidae of the World – engelskspråklig
Trechoblemus - Fauna Europaea - engelskspråklig
Norsk Entomologisk forening
Dagmar Rom

Dagmar Rom (født 16. juni 1928 i Innsbruck) er en østerriksk tidligere alpinist.
I 1950 ble Dagmar Rom dobbelt verdensmester under VM i Aspen ved å vinne slalåm og storslalåm. Samme år ble hun valgt til årets kvinnelige idrettsutøver i Østerrike.
To år senere, under OL 1952 i Oslo, tok hun sølv storslalåm, bak amerikanerinnen Andrea Mead-Lawrence. I det olympiske utforrennet ble hun nummer fem.


== Referanser ==


== Eksterne lenker ==
(en) Dagmar Rom – kategori av bilder, video eller lyd på Commons 
(en) Dagmar Rom på Internet Movie Database 
(en) Dagmar Rom – Olympics.com 
(en) Dagmar Rom – Olympic.org 
(en) Dagmar Rom – Olympedia 
(en) Dagmar Rom – Sports-Reference (OL-resultater – arkivert) 
(en) Dagmar Rom – FIS (alpint) 
(en) Dagmar Rom – ski-db.com
Kefeus

Kefeus (fra latin Cepheus) er et stjernebilde på den nordlige himmelhvelving.


== Kilder ==
(no) Kefeus i Store norske leksikon
Kentauren

Kentauren (fra latin Centaurus) er et stjernebilde på den sørlige himmelhvelving.


== Kilder ==
(no) Kentauren i Store norske leksikon
Kusken

For kusk i betydning vognfører, se kusk.Kusken (fra latin Auriga) er et stjernebilde på den nordlige himmelhvelving.
I henhold til gresk mytologi ble stridsvognen oppfunnet av helten Erikhthonios av Athen. Det var sagt at han var lam i føttene og oppfant stridsvognen med fire hester (quadriga) for å kunne reise rundt. Han deltok også i kappløp og Zevs ble så imponert over hans dyktighet at han etter hans død løftet ham opp til himmelen hvor han ble stjernebildet Kusken.


== Referanser ==


== Eksterne lenker ==
(en) Auriga (constellation) – kategori av bilder, video eller lyd på Commons 
(en) Auriga – galleri av bilder, video eller lyd på Commons
Luftpumpen

Luftpumpen (fra latin Antlia) er et stjernebilde på den sørlige himmelhvelving.
Siwan (distrikt)

Siwan (bihari: सिवान जिला) er et distrikt i den indiske delstaten Bihar. Distriktets hovedstad er Siwan. 


== Demografi ==
Ved folketellingen i 2011 var det 3 318 176 innbyggere i distriktet, mot 2 714 349 i 2001. Den urbane befolkningen utgjør 5,49 % av befolkningen.
Barn i alderen 0 til 6 år utgjorde 16,06 % i 2011 mot 20,25 % i 2001. Antallet jenter i den alderen per tusen gutter er 934 i 2011, det samme som i 2001. 


== Referanser ==


== Eksterne lenker ==
Offisielt nettsted 
(en) Siwan district – kategori av bilder, video eller lyd på Commons
Saran (distrikt)

Saran (bihari: सारण जिला) er et distrikt i den indiske delstaten Bihar. Distriktets hovedstad er Chhapra. 


== Demografi ==
Ved folketellingen i 2011 var det 3 943 098 innbyggere i distriktet, mot 3 248 701 i 2001. Den urbane befolkningen utgjør 8,93 % av befolkningen.
Barn i alderen 0 til 6 år utgjorde 16,67 % i 2011 mot 19,92 % i 2001. Antallet jenter i den alderen per tusen gutter er 922 i 2011 mot 949 i 2001. 


== Referanser ==


== Eksterne lenker ==
Offisielt nettsted 
(en) Saran district – kategori av bilder, video eller lyd på Commons
Vaishali (distrikt)

Vaishali (bihari: वैशाली जिला) er et distrikt i den indiske delstaten Bihar. Distriktets hovedstad er Hajipur. 


== Demografi ==
Ved folketellingen i 2011 var det 3 495 249 innbyggere i distriktet, mot 2 718 421 i 2001. Den urbane befolkningen utgjør 6,65 % av befolkningen.
Barn i alderen 0 til 6 år utgjorde 16,93 % i 2011 mot 19,98 % i 2001. Antallet jenter i den alderen per tusen gutter er 894 i 2011 mot 937 i 2001. 


== Referanser ==


== Eksterne lenker ==
Offisielt nettsted 
(en) Vaishali district – kategori av bilder, video eller lyd på Commons
Maleren

Maleren (fra latin Pictor) er et stjernebilde på den sørlige himmelhvelving.
Samastipur (distrikt)

Samastipur (bihari: समस्तीपुर जिला) er et distrikt i den indiske delstaten Bihar. Distriktets hovedstad er Samastipur. 


== Demografi ==
Ved folketellingen i 2011 var det 4 254 782 innbyggere i distriktet, mot 3 394 793 i 2001. Den urbane befolkningen utgjør 3,46 % av befolkningen.
Barn i alderen 0 til 6 år utgjorde 18,43 % i 2011 mot 20,95 % i 2001. Antallet jenter i den alderen per tusen gutter er 941 i 2011 mot 938 i 2001. 


== Referanser ==


== Eksterne lenker ==
Offisielt nettsted
Begusarai (distrikt)

Begusarai (bihari: बेगूसराय जिला) er et distrikt i den indiske delstaten Bihar. Distriktets hovedstad er Begusarai. 


== Demografi ==
Ved folketellingen i 2011 var det 2 954 367 innbyggere i distriktet, mot 2 349 366 i 2001. Den urbane befolkningen utgjør 19,19 % av befolkningen.
Barn i alderen 0 til 6 år utgjorde 18,02 % i 2011 mot 20,48 % i 2001. Antallet jenter i den alderen per tusen gutter er 911 i 2011 mot 946 i 2001. 


== Referanser ==


== Eksterne lenker ==
Offisielt nettsted 
(en) Begusarai district – kategori av bilder, video eller lyd på Commons
Unia Pracy

Unia Pracy («Arbeidets forbund», UP) er et sosialdemokratisk parti, til venstre for SLD. Partiet har vært splitta når det gjelder forholdet til SLD. Blant de ledende personene i UP fra første halvdel av 1990-tallet var det flere som hadde vært fengsla i kommunisttida. Ved parlamentsvalget i 2001 inngikk imidlertid partiet en avtale om fellesliste med SLD, der UP skulle ha hver tiendeplass. Dette var med på å få en del tidligere framstående partimedlemmer til å melde seg ut. Etter 2001-valget fikk UP valgt inn 16 medlemmer til Sejm på felleslista, men oppretta sin egen fraksjon. Foran parlamentsvalget i 2005 inngikk UP en avtale om å stille under lista til Socjaldemokracja Polska (SdPl), en utbrytergruppe fra SLD. Denne lista kom imidlertid ikke inn i parlamentet. 
I 2006 danna UP sammen med SLD, SDPL og PD en valgallianse under navnet Lewica i Demokraci (LiD). Alliansen stilte første gang ved lokale valg og deretter ved parlamentsvalget i 2007. LiD kom da på tredjeplass, med 53 kandidater til Sejm. Uheldigvis for UP, var de det eneste av de tre partiene i alliansen som ikke fikk inn noen av sine kandidater. 


== Referanser ==


== Eksterne lenker ==
(pl) Offisielt nettsted
Selina Heregger

Selina Heregger (født 29. april 1977 i Kärnten) er en tidligere østerriksk alpinist. Hun kjørte på det østerrikske landslaget fra 1994 til 2005. Spesialdisiplinene hennes var utfor, super-G og storslalåm.


== Karriere ==
På grunn av de gode resultatene under junior-VM 1996, der hun vant i utfor og kom på andreplass i storslalåm, fikk hun sin debut i sesongen 1996/97, super-G-rennet i Vail. Sine første poeng kapret hun først 5. mars 1999, da hun kom på 8.-plass i utforrennet i St. Moritz.
Under Under VM 2001 i St. Anton am Arlberg tok hun bronse i utfor, bak Michaela Dorfmeister og Renate Götschl. Den beste plasseringen fra verdenscupen kom i Åre 2. februar 2002, da hun ble nummer to i utforrennet. Samme år startet hun i OL 2002 i Salt Lake City, der hun ble nr. 6 i utfor. Hun kjørte sitt siste renn i det østerrikske mesterskapet 17. mars 2005.


== Meritter ==


=== OL ===
Salt Lake City 2002 – 6.-plass i utfor, 11.-plass i kombinasjonen


=== VM ===
St. Anton 2001 – bronse i utfor


=== Verdenscupen ===
2.-plass i utfor i Åre 2002
3.-plass i kombinasjonen i Åre 2002


== Referanser ==


== Eksterne lenker ==
(en) Selina Heregger – Olympedia 
(en) Selina Heregger – Sports-Reference (OL-resultater – arkivert) 
(en) Selina Heregger – FIS (alpint) 
(en) Selina Heregger – ski-db.com
Smederevo

Smederevo (serbisk: Смедерево') er en by og kommune i det nordøstlige Serbia, ved elven Jezavas munning i Donau. Kommunen har 109 809 innbyggere (2002) og byen har 77 808 innbyggere (2002). Kommunens areal er 484 km²
Byen er det administrative sentrum for distriktet Podunavlje.


== Historie ==
Den serbiske fyrsten Đurađ Branković påbegynte byggingen av Smederevo festning i 1428, og i 1430 etablerte han Smederevo som den nye serbiske hovedstaden. Smederevo var residensen til Branković og hovedstad i Serbia fra 1430 til 1439, da den ble erobret av Det osmanske riket etter en to måneder lang beleiring. 
I 1444, etter Szeged-traktaten mellom Kongedømmet Ungarn og Det osmanske riket, ga sultanen Smederevo tilbake til Đurađ Branković, som var alliert med János Hunyadi. Den 22. august 1444 overtok den serbiske fyrsten byen.
Da Hunyadi brøt fredsavtalen med tyrkerne, forholdt Đurađ Branković seg fortsatt nøytral. Serbia ble deretter en slagmark mellom ungarerne og osmanene. Branković tok Hunyadi til fange og holdt ham en kort periode i Smederevo etter hans nederlag i slaget ved Kosovo Polje (Kosovosletta) i 1448. Dette slaget hadde etterfulgt det tidligere og mer kjente slaget ved Kosovosletta i 1389 og det senere slaget samme sted i 1402. 
I 1454 beleiret sultan Mehmed II Smederevo og ødela Serbia. Byen ble imidlertid befridd av Hunyadi. I 1459 ble Smederevo igjen erobret av osmanene etter at Branković døde. Byen ble en tyrkisk grensefestning og spilte en viktig rolle i de osmansk-ungarske krigene frem til 1526. På grunn av den strategiske plasseringen ble Smederevo gradvis ombygd og gjort større. I en lang periode var den hovedstad i provinsen (tyrkisk: sancak) Smederevo.
Høsten 1476 prøvde en samlet hær av ungarere og serbere å gjenerobre festningen fra osmanene. De bygde en festning av tre like ved, men etter måneder med beleiring klarte sultan Mehmed II selv å drive dem bort. Etter harde kamper valgte ungarerne å trekke seg tilbake.
I 1494 prøvde Pál Kinizsi å erobre Smederevo fra osmanene, men døde under forsøket. I 1512 mislyktes også den ungarske kong János Szapolyai i et forsøk på å ta byen.
Under det første serbiske opprøret ble byen i 1806 midlertidig hovedstad i Serbia, og sete for Praviteljstvujušči sovjet, en regjering ledet av Dositej Obradović. Den første grunnskolen i byen ble grunnlagt i 1806.
Under andre verdenskrig ble byen okkupert av tyske styrker, som plasserte et arsenal i festningen. Den 5. juni 1941 førte en katastrofal eksplosjon til at festningen ble ødelagt og at tusenvis av innbyggerne i byen mistet livet.


== Næringsliv ==
Industrien er viktig for Smederevo. U.S. Steel Serbia og selskapet Milan Blagojević, som produserer peiser og komfyrer, er noen av virksomhetene. 
Det har vært dyrket vin i området rundt Smederevo helt siden romerne brakte vindruene hit. Vindruen Smederevka er oppkalt etter byen. 


== Eksterne lenker ==
Offisielt nettsted 
(en) Smederevo – kategori av bilder, video eller lyd på Commons 
(en) Smederevo – galleri av bilder, video eller lyd på Commons
Huldreeventyr

Huldreeventyr er en undersjanger innenfor eventyr- og sagntradisjonen som ble kjent gjennom Peter Christen Asbjørnsens samlinger av Norske Huldre-Eventyr og Folkesagn. Huldreeventyr er direkte oversatt fra tysk Elfenmärchen, et begrep som ble tatt i bruk av brødrene Grimm og som de igjen hadde oversatt fra det engelske fairytale.Asbjørnsen brukte begrepet huldreeventyr dels for å karakterisere personlige, supranormale opplevelser, dels for å betegne fullt utviklede, avrundede sagn med flere episke trekk. Personlig opplevde overnaturlige hendelsene tilsvarer det som innenfor moderne folkloristikk kalles memorat, mens de avrundede og mer utbygde sagnene gjerne kalles for fabulat. Begge deler forekommer i Asbjørnsens Norske Huldre-Eventyr og Folkesagn. Knut Liestøl påpeker at Asbjørnsen ikke sondret helt klart mellom memorat og sagn/fabulat, men at han nærmet seg en slik sondring. Knut Liestøl understreker videre at Asbjørnsen ikke hadde skapt ordet huldreeventyr, slik Moltke Moe mente, og at ordet dessuten allerede var tatt i bruk i Norge av Ivar Aasen. Asbjørnsens samlinger av huldreeventyr og folkesagn inneholder mange folketros-utsagn, og er dermed en viktig kilde til studiet av folkelig religiøsitet/folketro. Huldreeventyrene er imidlertid ikke eventyr i folkloristisk mening. Huldra forekommer for eksempel strengt tatt ikke i eventyr.
Asbjørnsen utga sine samlinger Norske Huldre-Eventyr og Folkesagn I-II i 1845 og 1848, og fikk snart anerkjennelse, blant annet fra Peter Jonas Collett i Den Constitutionelle. Han roste især naturskildringene i rammefortellingene. Rammefortellingene setter fortellingene inn i en sammenheng og tegner ulike fortellermiljø der Asbjørnsen også kan la fortellerne (informantene) og andre tilstedeværende komme fram med personlige refleksjoner omkring underjordsfolk/tusser/haugfolk, svarteboksformler, gjengangere og lignende. Særlig interessant i så måte er eventyret «Julebesøget i Præstegaarden».
Informantene, de som har fortalt eventyrene til innsamlerne, kan være mer eller mindre historiske personer – iblant karikerte – der modellene lar seg etterspore, eller oppdiktede personer som Asbjørnsen setter inn i situasjonen slik det passer. Det er ikke sikkert at historiene er blitt fortalt under de forhold som Asbjørnsen forteller om i sine rammefortellinger. Asbjørnsen skapte imidlertid troverdige fortellermiljø. Når et jaktselskap tar en hvil, eller kommer fram til et overnattingssted, for eksempel en hytte på fjellet, så ligger det til rette for jakthistorier. Den ene fortelleren inspirerer den andre. Rundt et leirbål i Nordmarka, kan det også være naturlig med selsomme historier om fisking, tjern med dobbelt bunn, såkalte huldretjern, lokalt forankrede skattergraversagn og lignende. Se også kronikat.


== Referanser ==
Pančevo

Pančevo (serbisk: Панчево) er en by og en kommune i det nordøstlige Serbia, kun 15 kilometer unna Beograd. Kommunen har 127 162 innbyggere (2002) og byen har 77 087 innbyggere (2002). Kommunens areal er på 759 km²
Byen er det administrative sentrum for fylket Nedre Banat, og havnen der, er en av de viktigste havnene langs elven Timiş, som renner like ved.
Nesten 80% av innbyggerne i Pančevo er serbere.


== Eksterne lenker ==
Offisielt nettsted 
(en) Pančevo – kategori av bilder, video eller lyd på Commons
Heinesen forlag

Heinesen forlag er et norsk-dansk forlag som gir ut skjønnlitteratur og bøker innen kunst og kultur. Forlaget ble etablert i 2005 og utgir rundt ti titler hvert år. 


== Eksterne lenker ==
Heinesen Forlags nettsted Arkivert 17. januar 2019 hos Wayback Machine.
Kruševac

Kruševac (serbisk: Крушевац) er en by og kommune i det sentrale Serbia. Kommunen har 149 732 innbyggere (2002) og byen har 75 256 innbyggere (2002). Kommunens areal er på 854 km²
Byen er det administrative sentrum for distriktet Rasina.
97% av innbyggerne i Kruševac er serbere.


== Vennskapsbyer ==
  Pistoia, Italia (1966)
 Trogir, Kroatia (1972)
 Travnik, Bosnia-Hercegovina (1972)
 Korfu, Hellas (1985)
 Szentendre, Ungarn (1990)
 Qiryat Gat, Israel (1990)
 Râmnicu Vâlcea, Romania (2003)Andre offisielle samarbeidsbyer:

 Volgograd, Russland (1999)
 Stara Zagora, Bulgaria (2000)
 Rjazan, Russland (2000)
 Žalec, Slovenia (2006)
 Bijeljina, Bosnia-Hercegovina (2006)


== Bilder ==

		
		


== Eksterne lenker ==
Offisielt nettsted 
(en) Kruševac – kategori av bilder, video eller lyd på Commons
Korsnesfjorden

Korsnesfjorden er en del av Vinjefjorden i Aure og Halsa kommuner på Nordmøre. Fjorden ligger på sørsida av øya Stabblandet og strekker seg 6,5 kilometer østover til Arasvikfjorden. Fjorden starter i vest mellom Korsneset i sør og Flesaskjer ved Flåsåsundet i nord. I øst ender fjorden mellom Taknes i sør og Bergeneset i nord ved enden av Imarsundet.


== Referanser ==
Čačak

Čačak (serbisk kyrillisk: Чачак) er en by og kommune i det sentrale Serbia, som ligger 140 kilometer fra Beograd. Kommunen har 117 072 innbyggere (2002) og byen har 105 092 innbyggere (2002). Kommunens areal er på 636 km².
Byen er det administrative sentrum for distriktet Moravica. Čačak er også hovedsenter for industriell, kulturell og sportsvirksomhet i hele distriktet.
99% av innbyggerne i Čačak er serbere.


== Vennskapsbyer ==
 Kateríni, Hellas
 Turčianske Teplice, Slovakia
 Filippoi, Hellas
 Han Pijesak, Bosnia-Hercegovina
 Bratunac, Bosnia-Hercegovina


== Referanser ==


== Eksterne lenker ==
Offisielt nettsted 
(en) Čačak – kategori av bilder, video eller lyd på Commons
Albert Gallatin

Abraham Alfonse Albert Gallatin (født 29. januar 1761 i Genève i Sveits, død 12. august 1849 i Astoria i New York City) var en amerikansk advokat, etnolog, lingvist, diplomat og demokratisk-republikansk politiker kjent som landets fjerde finansminister i perioden mellom 14. mai 1801 og 8. februar 1814 under presidentene Thomas Jefferson og James Madison. Gallatin spilte også en sentral rolle som leder av det demokratisk-republikanske partiet i USA og i grunnleggelsen av New York University.


== Biografi ==
Gallatin vokste opp i Sveits og ble uteksaminert fra Université de Genève. Han emigrerte til USA i 1780 og arbeidet som språklærer for fransk ved Harvard University før han deretter flyttet til det sørlige Pennsylvania (som da var en del av Virginia) hvor han etablerte byen New Geneva. Han fikk sin første politiske erfaring som delegat til delstaten Pennsylvanias konstitusjonelle kongress i 1789. 
I perioden 1790 til 1792 fikk han lovgivende oppgaver som delstatsrepresentant for Pennsylvania før han gikk videre til Washington, D.C., hvor han tjenestegjorde som senator fra 1793 til 1794. Etter å ha tjenestegjort i representantenes hus fra 1795 til 1801 fikk Gallatin et beryktet rykte gjennom sitt arbeid som medlem gjennom finanskomiteen.
Hans ferdigheter innen finanser gjorde at han ble utnevnt til landets neste finansminister av president Thomas Jefferson i 1801 og igjen gjennom den neste presidenten James Madison i 1809. Gallatin satt som finansminister i 13 år helt til han gikk av fra Madisons kabinett 1814. Etter perioden som finansminister ble han utnevnt til to separate ministerstillinger for USA, hvor den første var i Frankrike i perioden 1815 til 1823, men den andre var i Storbritannia i perioden 1826 til 1827. 
Etter at han returnerte til statene i 1827 tjenestegjorde Gallatin som president i National Bank of New York, som senere skiftet navn til Gallatin National Bank of the City of New York, helt til 1849. Under samme tid var han også med på å grunnlegge New York University og American Ethnological Society. Abraham Alfonse Albert Gallatin døde den 12. august 1849 i Astoria i New York City.


== Referanser ==


== Eksterne lenker ==
(en) Albert Gallatin – kategori av bilder, video eller lyd på Commons 
(en) Albert Gallatin – galleri av bilder, video eller lyd på Commons 
(en) Albert Gallatin hos Amerikas forente staters kongress' biografiske kartotek 
(en) Albert Gallatin hos American National Biography 
(en) USTreas.gov – Albert Gallatin (1801–1814) – Biografien til Gallatin hos U.S. Department of the Treasury.
(en) Millercenter.org – Albert Gallatin (1801–1814) – Biografien til Gallatin hos Miller Center of Public Affairs.
Frank Knox

William Franklin Knox (1874–1944) var en amerikansk politiker. Han var USAs marineminister under president Franklin D. Roosevelt under mesteparten av den andre verdenskrig. At Roosvelt utnevnte en republikaner var for å sikre tverrpolitisk støtte for utenriks- og forsvarspolitikken. Knox hadde tidligere vært visepresidentkandidat for republikanernes Alf Landon ved presidentvalget i 1936, da de tapte for Roosevelt.


== Liv og virke ==
Han vokste opp i en kjøpmannsfamilie i Boston og Grand Rapids. Begge foreldrene kom fra Canada.
Han tjenestegjorde i det frivillige kavaleriregimentet Rough Riders, der den senere president Theodore Roosevelt var nestkommanderende, under den spansk-amerikanske krigen i 1898.
Knox ble senere journalist, redaktør og eier av flere aviser. Han støttet Roosevelts kandidatur ved presidentvalget i 1912.
Da USA gikk inn i den første verdenskrig, tjenestegjorde Knox som amerikansk artillerioffiser med majors grad i Frankrike.
Knox støttet amerikansk hjelp til Storbritannia da den andre verdenskrig brøt ut. Demokraten Franklin D. Roosevelt utnevnte Knox til marineminister. Det ble dermed Knox som gjennomførte Roosevelts flåteopprustingsplan. I 1941 ble USA dratt inn i krigen, da marinebasen Pearl Harbor ble angrepet av japanerne.
Knox døde på sin post av et hjerneinfarkt i 1944 og ble bisatt ved Æresgravlunden i Arlington.


== Referanser ==


== Eksterne lenker ==
(en) Frank Knox – kategori av bilder, video eller lyd på Commons 
(en) Frank Knox – galleri av bilder, video eller lyd på Commons 
(en) Frank Knox hos American National Biography 
(en) Frank Knox på Find A Grave
Viktor Rasmussen

Viktor Kristoffer Rasmussen (født 10. januar 1882 i København, død 1. mai 1956 samme sted) var en dansk turner. Han representerte klubben Gymnastik- og Svømmeforeningen Hermes i Frederiksberg. 
Han deltok i «Ekstralekene» 1906 i Athen, og var der med på det danske laget som vant sølv i lagkonkurransen i turn, bak det norske laget. To år senere, under OL 1908 i London, var han med og fikk 4.-plass. Her vant Sverige, foran Norge og Finland.   


== Eksterne lenker ==
(en) Viktor Rasmussen – Olympedia 
(en) Viktor Rasmussen – Sports-Reference (OL-resultater – arkivert) 
(en) Viktor Rasmussen – databaseOlympics.com (arkivert) 
Profil på DatabaseOlympics
Valjevo

Valjevo (serbisk: Ваљево) er en by og en kommune vest i Serbia. Kommunen har 96 761 innbyggere (2002) og byen har 61 600 innbyggere (2002). Kommunens areal er på 905 km².
Byen er det administrative sentrum for distriktet Kolubara. Valjevo ligger nær elven Kolubara, og har et mildt og temperert klima.


== Eksterne lenker ==
Offisielt nettsted 
(en) Valjevo – kategori av bilder, video eller lyd på Commons 
(en) Valjevo – galleri av bilder, video eller lyd på Commons
Marius Skram-Jensen

Marius Halvor Skram-Jensen (født 1. mars 1881 i Slagelse, død 17. januar 1975 i Harriman i Tennessee) var en dansk turner. Han representerte klubben Kjøbenhavns Gymnastikforening. 
Han deltok i «Ekstralekene» 1906 i Athen, og var der med på det danske laget som vant sølv i lagkonkurransen i turn, bak det norske laget. 


== Eksterne lenker ==
(en) Marius Skram-Jensen – Olympedia 
(en) Marius Skram-Jensen – Sports-Reference (OL-resultater – arkivert) 
(en) Marius Skram-Jensen – databaseOlympics.com (arkivert) 
Profil på DatabaseOlympics
Kraljevo

Kraljevo (serbisk: Краљево) er en by og en kommune vest i Serbia. Kommunen har 121 707 innbyggere (2002) og byen har 82 846 innbyggere (2002). Kommunens areal er på 1 530 km²
Byen er det administrative sentrum for distriktet Raška. Kraljevo ligger nær elven Ibar.


== Vennskapsbyer ==
 Sainte Foy-lès-Lyon, Frankrike
 Sendenhorst, Tyskland
 Ahlen, Tyskland
 Zielona Góra, Polen


== Referanser ==


== Eksterne lenker ==
Offisielt nettsted 
(en) Kraljevo – kategori av bilder, video eller lyd på Commons